
Minden jog fenntartva.

A könyv bármely részének felhasználásához vagy sokszorosításához a kiadó előzetes, írott engedélye szükséges, kivéve rövid idézeteket.



1.Fejezet




Miért élsz még?



Mert az Ő alkotása vagyunk, teremtetvén általa a Krisztus Jézusban jó cselekedetekre, amelyeket előre elkészített az Isten, hogy azokban járjunk.

Efezus 2:10

Egyszer beszélgettem egy fekete taxi angol sofőrjével, aki London központjában körbevitt engem. Megkérdeztem, hogy hisz-e Istenben?

Azt válaszolta:”Természetesen nem. Nem hiszek Istenben.”

Aztán azt kérdeztem:”Hiszi, hogy van pokol?”

„Természetesen nem!”- vágott vissza.

Folytattam:”Hisz a Mennyben?”

„Semmi ilyesmiben nem hiszek.”

Aztán a taxisofőr azt mondta nekem:

„Hadd tegyek fel én egy kérdést! ”

„Természetesen, nyugodtan. Kérdezzen bármit, amit csak akar.”- feleltem.

Azt kérdezte:”Hisz ön a Mennyben?”

„Persze, hogy hiszek.”- válaszoltam.

„Akkor hadd tegyek fel egy másik kérdést.

Ezt kérdezte:”Ha hiszi, hogy a Mennybe megy, akkor miért nem öli meg egyszerűen magát, és azonnal mehetne a Mennybe? Végső soron megúszná az összes számlát, adósságot és ennek a világnak a problémáit.”

Megdöbbentem. Ilyen kérdésre nem számítottam. Ugyanakkor jogosnak tűnt. Ha a Menny olyan nagyszerű, mit csinálok még a földön? Miért nem ölöm meg magamat, és megyek ki ebből a nyomorult világból?

Ezt gondoltam magamban:”Ez jó kérdés.” Mielőtt azonban válaszolhattam volna, megérkeztünk.

A taxisofőrrel folytatott beszélgetés óta a kérdését különböző gyülekezeteknek válaszoltam meg: Miért nem megyünk rögtön a Mennybe megtérésünk után?

Bár Isten megérintette az életünket, és a Menny ígéretét adta nekünk, van egy elvégzendő munka a földön. Vannak dolgok, amiket Isten számára el kell végeznünk. Isten azt várja, hogy nagy szeretetére úgy reagáljunk, hogy odaadjuk magunkat az Ő munkájára. Amikor Jézushoz jövünk, elveszi a bűnünk és sötétségünk terhét, és az Ő terhét adja nekünk.

„Jöjjetek énhozzám mindnyájan, akik megfáradtatok és megterheltettetek, és én megnyugosztlak titeket. Vegyétek fel magatokra az én igámat, és tanuljátok meg tőlem, hogy én szelíd és alázatos szívű vagyok , és nyugalmat találtok a ti lelkeiteknek.”(Máté 11:28-29) Mi a Krisztus terhe? Ennek a világnak az elveszett lelkei.

Ámulatos, hogy a legtöbb keresztény anélkül éli az életét, hogy tudatában lenne annak, hogy azért él, hogy tehessen valamit Istenért. Nem azért élnek, hogy házakat építsenek, és megszerezzék ennek a világnak a javait. Nem azért élnek, hogy több pénzt szerezzenek, és kincseket halmozzanak fel ebben a világban. Csak egy oka van annak, amiért élünk, hogy szolgáljuk a Megváltót, aki mindent föladott értünk. Szomorú valóság az, hogy Krisztus testében sok tanítás elvezeti a keresztyéneket életük valódi céljától.

„Gondoljunk Istenünkre, Megváltónkra és Királyunkra. Arra, aki mindent odaadott. Mindent feladott…, hogy a barátai lehessünk.” 1

Tudom, hogy ritkán gondolunk Megváltónkra és Királyunkra. Ritkán gondolunk arra, Aki mindent odaadott. Ezért mi is ritkán adunk oda mindent. Ezért vagyunk olyan terméketlenek és gyümölcstelenek a királyságban.






—————————————


1. Tommy Walker dala: Gondoljunk Istenünkre



2.Fejezet




Sok keresztény van elhívva



Ha te lennél Isten, és hat billió embert kellene megmentened, mit tennél? Egy-két embert küldenél a megmentésükre, vagy sok embert? Természetesen sok embert küldenél az aratómezőre. Isten is pontosan ezt tette. Sok embert hívott el! Ne csapjon be annak a néhány pásztornak a látványa, akik a gyülekezet első soraiban ülnek. Ez mindig azt a benyomást kelti bennünk, hogy kevesen vannak elhívva, és hogy a gyülekezet nagy része nincs elhívva. Valójában ennek az ellenkezője igaz. Sokan vannak elhívva – nemcsak néhány pásztor-, a világ megmentésének munkájára.

Öt tény Isten elhívásával kapcsolatban

1.Sokan vannak elhívva

Sokan vannak a hivatalosak, de kevesen a választottak. 	

Máté 22:14

Mit jelent az, hogy „sokan vannak az elhívottak.”?

A sok elhívott azt jelenti, hogy nagyszámú ember van elhívva.

A sok elhívott azt jelenti, hogy tömegek vannak elhívva.

A sok elhívott azt jelenti, hogy emberek nagy létszáma van elhívva.

A sok elhívott azt jelenti, hogy számos ember van elhívva.

A sok elhívott azt jelenti, hogy számtalan ember van elhívva.

A sok elhívott azt jelenti, hogy sok ember van elhívva.

A sok elhívott azt jelenti, hogy az emberek többsége el van hívva.

A sok elhívott azt jelenti, hogy az emberek nagy része el van hívva.


 Szomorú dolog, hogy a legtöbb pásztor úgy bánik a gyülekezetével, mintha az emberek nem lennének elhívva. Úgy viszonyulnak hozzájuk, mintha nem sokat tudnának tenni Istenért. A legtöbb pásztor azt tanítja a gyülekezetének, hogyan legyen „jobb életük”. Az igehirdetés nagy része rólunk szól, az életünkről, a házasságunkról, az otthonunkról, a pénzügyeinkről stb. Ez a fajta prédikáció hozza létre a mai nagy, önző és terméketlen gyülekezeteket. A pásztoroknak, apostoloknak, evangélistáknak és tanítóknak tökéletesíteniük kellene a szenteket, hogy a szentek „végezzék a szolgálat munkáját”. Még az evangélistáknak is – akiktől tipikusan a lelkek aratását várjuk-, elsődleges feladata a szentek tökéletesítése a szolgálat munkájára.” És Ő adott némelyeket apostolokul, némelyeket prófétákul, némelyeket evangélistákul, némelyeket pedig pásztorokul és tanítókul, hogy a szenteket felkészítse a szolgálat munkájára, a Krisztus testének építésére”. (Ef:4:11-12)

2. Elhívás a gyümölcsözésre

„Nem kell hallanod az elhívást, már el vagy hívva.”      

Keith Green

Mire vagyunk elhívva? Mindannyian apostoloknak, prófétáknak, evangélistáknak és tanítóknak vagyunk elhívva? A válasz egy egyszerű „Nem”. A legtöbbünknek nincs ilyen fantasztikus, hatalmas elhívása. Mindannyian egyszerűen gyümölcsözésre vagyunk elhívva.

 

Nem ti választottatok engem, hanem én választottalak titeket, és arra rendeltelek,hogy elmenjetek, és gyümölcsöt teremjetek, és a ti gyümölcsötök megmaradjon,hogy akármit kértek az Atyától az én nevemben, megadja nektek.      

János 15:16

Ha következetesen követnénk keresztény tanításainkat, a legtöbb keresztény önfeláldozóvá válna, és tenne valamit Istenért. A legszomorúbb és talán a legcsúnyább vonása sok mai kereszténynek, hogy milyen keveset teszünk Istenért. A szeretet és kegyelem ámulatos cselekedetével lettünk megváltva, de nem vagyunk készek bármit feladni, hogy megmentsünk másokat. Annyira szomorú azt látni, hogy keresztények eltékozolják az életüket, semmit nem tesznek az Úrért.

3.Némelyek elhívása látványos

És amint ment, történt, hogy Damaszkusz felé közeledve, mennyei világosság sugározta őt körül. Földre esve szót hallott, amely azt mondta neki: Saul, Saul, miért üldözöl engem? És így felelt: Kicsoda vagy Uram? Ő így felelt: Én vagyok Jézus, akit te üldözöl. De kelj fel, menj be a városba és majd megmondják neked, mit kell cselekedned.

Csel 9:3-6

Pál apostol drámai és látványos módon lett elhívva. Fényt látott a Mennyből, és hang szólt hozzá. Leesett a földre, és napokra megvakult. Sajnos, amikor valaki megoszt egy ilyen megtapasztalást, akkor mindenki ilyen megtapasztalást szeretne. Mindenki fényt akar látni, és hangot akar hallani, különben nem hiszik el, hogy el vannak hívva. De Istent nem lehet bezárni egy dobozba, és elvárni tőle, hogy ugyanolyan kiszámítható módon ismételje meg önmagát újra és újra. Emlékszem, hogy olvastam Kenneth Haginről, hogyan gyógyult meg szívbetegségből, és hogyan kelt fel a halálos ágyáról. Egy nap én is beteg lettem, és megpróbáltam utánozni őt. Elmondom neked, drága barátom, hogy majdnem életemet vesztettem, mert megpróbáltam megtapasztalni ugyanazt, amit Kenneth Hagin megtapasztalt. Hidd el nekem, Isten különböző módon bánik a különböző emberekkel.

4.Némelyek hétköznapi módon vannak elhívva

És monda: Jöjj ki és állj meg ezen a hegyen, az Úr előtt. És ímé ott az Úr volt elmenendő. És az Úr előtt megyen vala nagy, erős szél, amely a hegyeket megszaggatta és meghasogatta a kősziklákat az Úr előtt. De az Úr nem vala abban a szélben. És a szél után földindulás lett, de az Úr nem volt a földindulásban sem. És a földindulás után tűz jöve, de nem volt az Úr a tűzben sem. És a tűz után egy halk és szelíd hang hallatszék. (1Kir.19:11-12)

Nagyszerű dolog Istent drámai módon megtapasztalni. Mindannyian vágyunk látványos átélésekre Istennel. Prédikátorként látványos megtapasztalásokra vágytam, hogy jöhessek és elmondhassam a gyülekezetnek a megtapasztalásaimat. Mindig úgy éreztem, hogy ettől tekintélyesebb leszek. Uram irgalmazz!

Meglátásom szerint a legtöbb embert hétköznapi módon hívja el Isten, és ezért elhanyagolják az elhívásukat. Ahogy prédikálok az emberek elhívásáról, rádöbbenek, hogy ez felébreszt bennük mélyen valamit. Sok ember el van hívva, de nem tudnak róla. Látványos módon való elhívást keresnek. De az elhívás gyakran hétköznapi módon érkezik. Vezető próféták, mint Illés is elkövették azt a hibát, hogy Isten drámai és látványos elhívását keresték. Ha Isten elhívását továbbra is ilyen módon keresed, lemaradsz az áldásról.”…ott fogok elvonulni előtted!Akkor hatalmas szélvihar támadt, amely még a hegyet is megrázta,s a sziklákat leszaggatta az Örökkévaló előtt,de maga az Örökkévaló nem volt abban a szélben. Azután nagy földrengés következett, de az Örökkévaló nem volt a földrengésben sem. Utána tűz jött, de az Örökkévaló nem volt abban sem.”(1Kir 19:11-13) 

5. Némelyek a vágyaikon keresztül vannak elhívva

Igaz ez a mondás:”Ha valaki gyülekezeti vezető szeretne lenni, jó dolgot kíván.”	

1 Tim 3:1

Én így kaptam az elhívásomat. Nem voltak drámai megtapasztalásaim, amikről az emberek beszélnek. Folyamatosan ámuldozom, amikor hallom, emberek hogyan kapják meg az elhívásukat a szolgálatba. Nem voltak ilyen drámai élményeim, de hiszem, hogy Isten valóságosan elhívott. Nem láttam fényt, és nem hallottam hangokat. Jézus soha nem jelent meg, hogy a szolgálat világába küldjön. Mégis hiszem, hogy valóságosan el vagyok küldve a szolgálatba.

Emlékszem egyszer egy testvér jött az otthonomba egy hétvégére. Néhány hónappal később elmondta, hogy az otthonomban találkozott az Úrral. A vendégem volt, és a család többi tagjával az emeleten tartózkodott. Elmesélte, hogy éjszaka hirtelen kinyílt az ajtó, és az Úr Jézus lépett be a szobába. Elmondta, hogy az Úr Jézus valamit a kezébe tett, és egy nagy szolgálatot bízott rá.

Nem hittem a fülemnek!- Jézus megjelent egy látogatónak a házamban! Ahogy ez a testvér tovább ecsetelte az Úrral való találkozását, egyre dühösebb lettem, de nem mutathattam ki haragomat. Úgy kellett csinálnom, mintha örülnék Jézussal való találkozásának.

”Ezért imádkoztam”- gondoltam. Haragudtam az Úrra, mert így okoskodtam:”Idejön Jézus a házamba, engem, a tulajdonost és vendéglátót figyelmen kívül hagy, és meglátogat valakit, aki csak egy éjszakát tölt nálunk vendégként.

”Milyen igazságtalan tud az Úr lenni”- gondoltam.

Évekig imádkoztam, hogy az Úr jelenjen meg nekem. Kétségbeesetten akartam Kenneth Haginre hasonlítani, akinek személyes találkozásai voltak Jézussal, és órákat beszélgetett az Úrral a szolgálat különböző dolgairól. Hogy lehet, hogy ez nem velem történt meg? Miért egy látogatóval történt az otthonomban?

Az ilyen látomások hiánya ellenére az Úr szolgálatot adott nekem. Mivel nem voltak ilyen látványos találkozásaim, bátorítani tudok másokat, akiknek szintén nem voltak ilyen látomásai, hogy higgyenek az Úrban, és higgyenek az elhívásukban.



3. Fejezet




Hogyan lettek elhívva a különböző emberek?



Isten sok különféle módon hívja el szolgáit. Sajnálatos módon nem programozhatjuk be Istent. Ő egyszerűen nem illik bele egyetlen sémába sem, amibe szeretnénk beilleszteni.

Isten nem számítógép, hogy be lehetne programozni, hogy minden alkalommal ugyanúgy viselkedjen. Minden alkalommal, amikor megnyomod a megfelelő billentyűt, a számítógép elment valamit. Amikor benyomod a megfelelő billentyűt, lemásol valamit. Amikor benyomod a megfelelő billentyűt, beilleszti, amit lemásolt. A számítógép soha nem ad másfajta választ ugyanarra az utasításra. Ez egy számítógép, nem Isten!

Isten nem mindig ugyanúgy hívja el az embereket. Ahogyan hozzám szólt, teljesen eltérhet attól, ahogyan hozzád fog szólni. Például Pál sürgette Timóteust, hogy keressen olyan embereket, akik vágynak Őt szolgálni. De Mózes életében látjuk, hogy elhívást kapott valaki, aki nem vágyott az Istennel való találkozásra. Különféle módokat szeretnék veled megosztani, ahogyan Isten elhívhat az Érte való munkálkodásra.

1. Pál Istentől való elhívása csendes meggyőződések által:

Ha az örömüzenetet hirdetem, azzal nincs mit dicsekednem, hiszen EZ A KÖTELESSÉGEM. Jaj lenne nekem, ha nem végezném ezt a munkát!  

1 Kor 9:16

Semmi sem olyan fontos, mint az Úr szolgálatáról való személyes meggyőződés. Sokszor féltem az Urat nem követni a szolgálatba. Mélyen meg vagyok győződve, hogy a szolgálatban kell lennem, és semmi mást nem tennem a hátralevő életemben. Enélkül a meggyőződés nélkül nem éled túl a különböző történéseket, próbatételeket és harcokat, amelyek azokra várnak, akik elkötelezték magukat az Úr mellett.

2.Ábrahám isteni elhívása az Úr Igéje által:

Az ÖRÖKKÉVALÓ SZÓLT ABRÁMHOZ:” Hagyd el országodat, rokonaidat és apád családját! Menj arra a földre, amelyet mutatok neked! Én pedig nagy nemzetté teszlek, és megáldalak, nevedet naggyá teszem, sőt áldássá teszlek téged! Megáldom azokat, akik téged áldanak, de akik átkoznak téged, azokat én sújtom átokkal! Általad megáldom a föld összes nemzetségét! Abrám engedelmeskedett az Örökkévalónak, és elhagyta Háránt. Ekkor 75 éves volt.	

1 Mózes 12:1-4

3.Jákob isteni elhívása egy álom által:

Jákob tehát útnak indult Beérsebából Hárán felé. Mikor beesteledett, keresett egy helyet, ahol eltöltheti az éjszakát. Lefeküdt, a feje alá tett egy követ, és elaludt. EKKOR ÁLMOT LÁTOTT: egy hosszú létrát, amely a földről egészen a mennybe vezetett. A létrán Isten angyalai jártak föl és alá. A létra mellett maga az Örökkévaló állt, és ezt mondta neki:”Én vagyok az Örökkévaló, atyádnak, Ábrahámnak Istene, és Izsáknak Istene. Neked és leszármazottjaidnak adom ezt a földet, amelyen fekszel. Leszármazottjaid olyan sokan lesznek, mint homokszemek a földön, és elterjednek nyugatra, keletre, északra és délre. Meg fogom áldani a föld minden nemzetségét általad és leszármazottjaid által. Lásd meg, én veled vagyok, megőrizlek, és gondodat viselem, akárhová mész, és visszahozlak erre a földre. Soha el nem hagylak, és mindazt beteljesítem, amit neked mondtam!”

Mikor másnap reggel Jákob fölébredt, megijedt. Azt mondta magában:”Bizony, itt van az Örökkévaló, és én nem is tudtam!” 

1 Mózes 28: 10-16

4. Mózes isteni elhívása egy szokatlan és természetellenes jelenség által, ami magára vonta a figyelmét:

Mózes eközben legeltette apósának, Jetrónak, Midján papjának a nyáját. Egyszer elvezette juhait és kecskéit a puszta túlsó oldalára, s elérkezett a Hóreb-hegyhez, Isten hegyéhez. Ott az Örökkévaló angyala megjelent Mózesnek egy égő bokor lángjában. Mózes nagyon elámult azon, hogy a bokor lángol ugyan, de nem ég el. Ezt gondolta:”Meg kell néznem ezt a csodát közelebbről is! Vajon miért nem ég el a bokor?”Amikor az Örökkévaló látta, hogy Mózes közelebb jön, Isten megszólította a bokor közepéből: ”Mózes! Mózes! ”Itt vagyok „- felelt Mózes. Isten figyelmeztette:”Ne gyere közelebb! Vedd le a sarudat, mert szent az a föld, ahol állsz!”Majd így folytatta:”Én vagyok ősapáid Istene, Ábrahám Istene, Izsák Istene és Jákób Istene. Mózes eltakarta az arcát, mert félt Istenre nézni.  

2.Mózes 3:1-6

5.Áron Istentől való elhívása Mózesen keresztül:

Ekkor már az Örökkévaló megharagudott Mózesre:”Rendben van! Akkor itt van a bátyád, Áron, a lévita! Tudom, hogy ő igazán jól tud beszélni. Már jön is eléd. Hogy fog örülni, amikor találkoztok! Te beszélj vele, és add a szájába a szavaimat! Én leszek a te száddal, és Áron szájával, és megtanítalak mindkettőtöket, hogy mit tegyetek. Áron fog szólni a néphez helyetted. Olyan lesz számodra, mintha a szájad lenne, te pedig olyan leszel az ő számára, mintha istene lennél. 

2.Mózes 4: 14-16

6.József isteni elhívása gyermekkori álmain keresztül:

Történt egyszer, hogy József különös álmot látott, amelyet elmesélt testvéreinek, akik még inkább meggyűlölték emiatt. Ezt mondta nekik:”Figyeljetek ide, mit álmodtam! Aratáskor együtt dolgoztunk a mezőn: kévékbe kötöttük a levágott gabonát. Lám, egyszer csak az én kévém fölkelt, és egyenesen megállt! S azok a kévék, amelyeket ti kötöttetek, odagyűltek az én kévém köré, és földig hajoltak előtte!”A testvérei így válaszoltak: Mit képzelsz, te leszel a király fölöttünk? Majd bizony még uralkodni fogsz rajtunk!”Álmai és szavai miatt még inkább haragudtak rá. József azonban ismét álmot látott, és azt is elmondta testvéreinek:”Megint álmot láttam. Képzeljétek, a nap és a hold, meg tizenegy csillag odajött hozzám, és földig hajoltak előttem.”Elmondta ezt az álmát apjának is, aki megszidta érte:”Micsoda álom ez?! Csak nem képzeled, hogy jómagam, édesanyáddal és a testvéreiddel együtt eléd járulunk, és földre borulunk előtted?” 

2.Mózes 37:5-10

7.Józsué isteni elhívása, amikor Mózes elküldte őt:

Mózes ezt mondta Józsuénak:”Válassz ki egy csapatot, és vezesd őket az amálekiek ellen! Holnap én a dombtetőn fogok állni, és a kezemben lesz a bot, amelyet Isten adott.”Józsué engedelmeskedett, és másnap megütközött az amálekiek csapatával. Ezalatt Mózes, Áron és Húr fölmentek a dombtetőre. Mialatt Józsué és csapata harcolt, Mózes az égre emelte karját- s ekkor az izraeliek kerekedtek fölül ellenségeiken. Amikor azonban Mózes leengedte a karját, az izraelieket hátraszorították ellenségeik. 

2.Mózes 17: 9-11

8.Sámuel isteni elhívása azáltal, hogy a templomban tartózkodott, és megtanították neki Isten hangját meghallani, amely úgy hangzik, mintha ember hangja lenne:

A fiatal Sámuel Éli felügyelete alatt részt vett az Örökkévaló szolgálatában. Abban az időben ritkán érkezett kijelentés, vagy látomás az Örökkévalótól. Éli ebben az időben már nagyon idős volt, és látása annyira megromlott, hogy szinte vak volt. Történt egy este, hogy Éli lefeküdt aludni. A mécsesek égtek Isten mécstartóján az Örökkévaló házában, ahol a Szövetségláda volt, és Sámuel is lefeküdt aludni. Ekkor az Örökkévaló szólította:”Sámuel! Sámuel!”Ő így felelt:”Igen, jövök!”- és azonnal az alvó Élihez futott:”Itt vagyok Uram, mert hívtál!”Nem hívtalak fiam, menj csak vissza aludni!”- mondta Éli. Sámuel visszament a fekvőhelyére, de az Örökkévaló ismét szólította:”Sámuel!” Ekkor a fiú fölkelt, és megint Élihez szaladt:”Itt vagyok Uram, mert hívtál. Nem hívtalak fiam, menj vissza aludni!”- mondta Éli. Sámuel ugyanis még nem ismerte az Örökkévalót, aki ezt megelőzően még nem szólt hozzá közvetlenül. Az Örökkévaló harmadszor is szólította Sámuelt, aki megint Élihez szaladt:”Itt vagyok Uram, mert hívtál!”Ekkor Éli végre felismerte, hogy az Örökkévaló szólítja Sámuelt.” Menj csak vissza fiam, és feküdj le. Ha ismét szólít, így felelj neki:”Szólj Örökkévaló, mert szolgád figyel rád!”Sámuel visszament a helyére, és lefeküdt. Az Örökkévaló ismét megállt Sámuel mellett, és szólította, mint azelőtt:”Sámuel, Sámuel!” A fiú így felelt:”Szólj Örökkévaló, mert szolgád figyel rád!”  

1 Sámuel.3:1-10

9.Elizeus isteni elhívása azáltal, hogy rádobtak egy köntöst:

Ezután Illés elindult, hogy megkeresse Elizeust, Sáfát fiát. Amikor rátalált, Elizeus éppen szántott az embereivel együtt. Tizenkét pár ökörrel dolgoztak, Elizeus maga a tizenkettedikkel szántott. Illés odament hozzá, a köpenyét szó nélkül Elizeus vállára terítette, majd továbbment. 

1.Királyok 19:19

10.Jeroboám isteni elhívása a próféta szava által:

Ebben az időben történt, hogy egyszer Jeroboám elment Jeruzsálemből, és útközben találkozott a silói Ahijjá prófétával, aki éppen egy új köpenyt viselt. Nem volt senki más a közelben, csak ők ketten voltak a mezőn. Ahijjá ekkor fogta a köpenyét és 12 darabra szakította, majd ezt mondta Jeroboámnak: ”Vegyél el magadnak 10 részt, mert ezt mondja neked az Örökkévaló, Izrael Istene:”Kiszakítom Salamon kezéből a királyságot, és tíz törzset neked adok belőle, Jeroboám. Egy törzset meghagyok neki, szolgámra, Dávidra való tekintettel, és Jeruzsálemért, amelyet kiválasztottam Izrael törzsei közül. A többit azonban elveszem Salamontól, mert elfordult tőlem, és más isteneket imádott: Astóretet, a szidóniak istennőjét, Kemóst, a moábiak istenét és Milkómot, az ammóniak istenét. Elveszem tőle, mert azzal ellentétben, ahogy Dávid élt és cselekedett, Salamon nem az én utamon járt: nem azt tette, amit én jónak tartok, és nem engedelmeskedett rendelkezéseimnek és határozataimnak. Azonban nem veszem ki Salamon kezéből az egész királyságot. Ő uralkodó marad egész életében-így határoztam szolgám, Dávid kedvéért, akit kiválasztottam, mert ő engedelmeskedett parancsaimnak és határozataimnak. Salamon fiának kezéből ragadom ki majd az országot, és akkor adok neked tíz törzset belőle. De egy törzset meghagyok Salamon fiának uralma alatt, hogy szolgámnak, Dávidnak utódai közül maradjon valaki, aki Jeruzsálemben uralkodik- abban a városban, amelyet kiválasztottam, hogy nevem oda helyezzem. Téged pedig Jeroboám fölemellek, és királlyá teszlek Izráel fölött, hogy uralkodj mindenen, amit a szíved kíván. Ha engedelmeskedsz mindannak, amit parancsolok neked, ha az én utamon jársz, ha azt teszed, amit én jónak látok, és megtartod rendelkezéseimet és parancsaimat, ahogyan szolgám, Dávid tette, akkor veled leszek, és maradandó királyi dinasztiát építek neked, ahogyan Dávidnak is építettem, és neked adom Izraelt.

1 Királyok 11:29-38. 

11. Dávid isteni elhívása a prófétai felkenetés által:

Végül Sámuel ezt kérdezte Isaitól: ”Mindegyik fiad itt van már?” Nem, van még egy, a legkisebbik, de ő a juhokat őrzi a mezőn”- válaszolt Isai. Akkor sürgősen küldj érte valakit, mert addig nem ülünk asztalhoz, amíg ő ide nem ér”- mondta Sámuel. Isai elhívatta legkisebb fiát, és Sámuel elé állította. Ez a fiú pirospozsgás arcú, szép termetű és ragyogó szemű volt. Akkor az ÖRÖKKÉVALÓ szólt Sámuelnek:’Ő az! Őt kend föl!”Sámuel VETTE AZ OLAJTARTÓJÁT, ÉS A FIÚ FEJÉRE ÖNTÖTTE AZ OLAJAT. Így kente föl testvérei előtt a legkisebb fiút. Ekkor az Örökkévaló Szelleme betöltötte Dávidot-mert így hívták-, és attól kezdve vele is maradt. Ezután Sámuel visszatért Rámába.

